伽利略都贊成數學係物理學上一個好重要嘅工具。佢喺佢 1623 年嗰本書《分析者》（The Assayer）度咁講：「喺我哋眼前嘅宇宙呢本巨著度，寫滿咗精彩無比嘅哲理。但係，如果我哋唔學識佢嘅語言，唔能夠理解當中嘅符號，咁我哋就絕對冇可能識得呢本巨著嘅內容。呢本巨著係用數學語言寫嘅，內在嘅符號係三角形、圓形同其他幾何圖樣。冇咗呢啲語言同符號，我哋絕對冇辦法識得當中任何一個字，我哋就會好似係喺黑暗迷宮度嘥時間漫遊嘅流浪者。」